145. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 696 της 20 Νοεμ./7 Δεκ. 1982 (ΦΕΚ Α΄ 145) Είσπραξη των εσόδων του Οργανισμού Απασχολήσεως Εργατικού Δυναμικού (ΟΑΕΔ) από τα Δημόσια Ταμεία. Έχοντας υπόψη: 1.Τις διατάξεις του άρθρ.98 του Ν.Δ. 321/69 «περί Κώδικος Δημοσίου Λογιστικού». 2.Την 727/82 γνωμοδότηση του Συμβουλίου της Επικρατείας, με πρόταση του Υπουργού των Οικονομικών, αποφασίζουμε: Άρθρ.1.-Ανατίθεται στα Δημόσια Ταμεία η είσπραξη των εσόδων του άρθρ.29 του Νόμ. 1262/1982 «Για την παροχή κινήτρων ενίσχυσης της Οικονομικής και Περιφερειακής Ανάπτυξης της χώρας και τροποποίηση συναφών διατάξεων» υπέρ του Οργανισμού Απασχολήσεως Εργατικού Δυναμικού (ΟΑΕΔ). Άρθρ.2.-Κατά την είσπραξη των αναφερομένων στο προηγούμενο άρθρο Εσόδων του ΟΑΕΔ από τα Δημόσια Ταμεία, παρακρατείται ποσοστό 10% το οποίο αποδίδεται στο Δημόσιο ως έσοδο αυτού. 